Arten er i hovedsak utbredt i det tørre beltet (blant annet Sahel) sør for Sahara i Afrika. Den trives på tørre stepper og krattkledd savanne i hekketiden; men holder ellers til i gresskledde områder utenom hekketiden. Utbredelsen inkluderer ei landstripe fra det sørlige Mauritania og Senegambia østover til Etiopia og Somalia, samt sørover til det nordøstre Uganda og Kenya.